Ved juletid strømmer familierne ud for selv at fælde deres juletræ. Alligevel stiger priserne nu for syvende år i træk.

Det er populært som aldrig før at fælde sit eget juletræ. Men man får ingen rabat ved selv at fælde træet. - Man betaler det samme, som hvis jeg fælder træet. Men man får jo oplevelsen sammen med familien, siger juletræsproducent Niels Andreasen fra Den Røde Gård i Vodskov. Prisen på juletræer har aldrig været højere, og i år bliver det meget svært at finde et træ til under 150 kr. For aldrig har resten af Europa købt så mange danske træer. - Den stigende eksport betyder, at eksportpriserne også smitter af herhjemme, fortæller Niels Andreasen. - Det er klart, at ingen er tilfredse med stigende priser. Men man kan måske finde et mindre pænt træ til en lavere pris, siger Niels Andreasen, der dog med et smil tilføjer, at han ikke ligefrem klager over de stigende priser. Til gengæld er han så den sidste, der vælger et træ.